"Avem o formă acceptată de protocol de coaliție". Bolojan anunță că "cel mai probabil luni am putea avea majoritate parlamentară"
Ilie Bolojan, președintele interimar al PNL, a anunțat duminică, 22 iunie, că există o formă acceptată a protocolului de coaliție și cel mai probabil luni, 23 iunie, ar putea exista o majoritate parlamentară formată din patru partide și minoritățile naționale care să susțină votarea unui nou guvern. Bolojan a mai anunțat că și programul de guvernare este aproape finalizat.